দ্বিতীয় অংশের নাম হচ্ছে The Office Environment – অর্থাৎ অফিসে কাজের পরিবেশ। একটু আগেই বলেছি, সফটওয়্যার প্রকৌশলীদের উৎপাদনশীলতা অনেক গুরুত্বপূর্ণ – দুজন সফটওয়্যার প্রকৌশলীদের একই সময় কম্পিউটারের সামনে বসিয়ে রাখলে দুজনের কাছ থেকে কিন্তু একই আউটপুট পাওয়া যাবে না। অফিসের পরিবেশ কীভাবে প্রোগ্রামারদের কাজের ওপর প্রভাব ফেলে, তা নিয়ে বইতে সুদীর্ঘ আলোচনা করা হয়েছে। সেসব নিয়ে বেশ কিছু পরীক্ষানিরীক্ষার ভিত্তিতে চমকপ্রদ সব তথ্য বইতে হাজির করা হয়েছে। অফিসের চেয়ার-টেবিল, আলো-বাতাস, হৈ-চৈ, খোলা টেবিল বা বদ্ধ জায়গা, টেলিফোনের শব্দ – এসব কীভাবে একজন সফটওয়্যার নির্মাতার কাজে প্রভাব ফেলে, সেগুলো নিয়ে লেখকদের কিছু মতামত আছে, আর তা জানতে হলে বইটি পড়তে হবে।